GiliGold/VAD_KnessetCorpus huggingface dataset:
שלמה נאמן:
 הכפר צריך להיענש כי אין דרך אחרת
הר מלך:
אתה צודק
שלמה נאמן:
אני אשמח אם חבר הכנסת יאיר את עיניי האם יש דרך אחרת
שלמה נאמן:
 ניסינו
גלעד קריב:
לא, אני לא יודע, אני בשלב השאלות
גלעד קריב:
 כשאתה אומר, הכפר צריך להיענש, מה הצעתך האופרטיבית?
שלמה נאמן:
האופרטיבית זה למשל לשלול מהם רישיונות עבודה בישראל ובהתיישבות עד שיירגעו
שמעון סולומון:
חבר הכנסת קריב, אנחנו תיכף נשמע גם אותך אם תרצה לדבר, אבל כרגע אני אומר, קודם כל יש פה אנשים שחיים שם יום-יום
שמעון סולומון:
 הם לא מדברים מאיזושהי עדות רחוקה
שמעון סולומון:
 אני בעצמי חייתי לא מעט שנים גם ביהודה ושומרון
שמעון סולומון:
 אני מכיר את זה
גלעד קריב:
אדוני היושב-ראש, נושא של מדיניות ענישה זה קשור פחות לחיים במקום ולתפיסות עולם, איך נראית מדינת חוק
שלמה נאמן:
6,000 זריקות אבנים, כך נראית מדינת חוק
שלמה נאמן:
 6,000 ניסיונות לרצח, כך נראית מדינת חוק בעיניך
הר מלך:
נקודת המוצא של גלעד היא שאנחנו לא צריכים להיות שם, אז זה לא משנה מה תגיד
שמעון סולומון:
אנחנו לא דנים עכשיו בעניינים מדיניים
שמעון סולומון:
 אנחנו מנסים כרגע לא לייצר איזושהי מדיניות שקשורה להחלטות מדיניות, מה מעמדנו ביו"ש וכן הלאה
שמעון סולומון:
 כרגע אותי מעסיק בוועדה הזאת לתת חיים סבירים לפחות, אם לא חיים טובים למלכי הארץ שנמצאים ביהודה ושומרון, שעוסקים בהתיישבות ועוסקים בפיתוח הארץ וכרגע הם חיים בחוסר ביטחון מוחלט יום-יומי, שעה-שעה, רגע-רגע
שמעון סולומון:
 הבוקר התבשרנו על דבר כזה, לכן אנחנו כרגע לא עסוקים בדברים הגדולים, כי ממשלה צריכה לדון בזה
שמעון סולומון:
 כרגע אני עסוק בנושא של ביטחון תושבי יהודה ושומרון
שמעון סולומון:
 כרגע ראש מועצת יש"ע בא ואומר שיש כאן קושי גדול מאוד בהיבט של עבודה של צה"ל ושל שב"כ ושל כוחות המודיעין שעושים עבודה נפלאה, מדהימה, לכן הם מזהירים את זה בצורה בלתי רגילה
שמעון סולומון:
 אותו אחוז קטן שהוא כנראה לא קטן בכמויות, הוא אחוז קטן שכרגע מטריל את החיים שם בתוך הדבר הזה
שלמה נאמן:
המשפט המסכם הוא פשוט
שלמה נאמן:
 הכלים שפועלים מצוין ועובדים על הטרור, הם לא עובדים על הטרור העממי, וכאשר פלוגה של גבעתי רודפת אחרי זורקי אבנים לילה שלם או שני לילות ועוצרת בלילה והם מגיעים לבית משפט ואחרי 24 שעות חוזרים עם חודש על תנאי, והם ממשיכים בדיוק את אותו מעשה, ומה הסיכוי לתפוס בכפר של 10,000 איש את אותו בחור פעמיים בחודש? אז גם על תנאי הזה הוא לא על תנאי, וגם אם הוא נכנס על תנאי הוא מקבל משכורת מרש"פ
שלמה נאמן:
 הרי הוא מחבל
שלמה נאמן:
 ברגע שהוא נהיה מחבל יש לו תלוש שכר, לא לשכוח
שלמה נאמן:
 אצלם קריטריונים אחרים
הר מלך:
גם ככל שהוא פוגע ביותר יהודים הוא מקבל משכורת יותר גבוהה
שלמה נאמן:
בדיוק, ואז יש לו תוספות
שלמה נאמן:
 בקיצור, הכלים האלה לא עובדים
שלמה נאמן:
 תגיד ככה, תגיד אחרת, מה שאתה רוצה
שלמה נאמן:
 אני נמצא שם ביישוב חוקי
שלמה נאמן:
 אני נמצא שם ביישוב שמדינת ישראל הקימה, ממשלת ישראל הקימה, והילדים שלנו והאנשים שלנו ואנחנו מותקפים מידי יום
שלמה נאמן:
 ההתקפות האלה לא יכולות להיות מטופלות בכלים הרגלים של פעילות טרור
יגאל כהן:
רק עוד הערה אחת ברשותך לגבי הגידור
יגאל כהן:
 היה פעם גידור נגד אבנים
יגאל כהן:
 גנבו אותו
יגאל כהן:
 13 ק"מ של גדר שמנעה אבנים פשוט נגנבה, אז גנבו את המטר הראשון ולא עשו כלום, ואז יום אחד אתה קם ואין לך 400 מטר גדר ו-500 מטר גדר, והיום למעשה אתה חשוף לגמרי
שמעון סולומון:
איזה גדר?
יגאל כהן:
הייתה גדר בגובה 2
יגאל כהן:
5 מטר שמנעה זריקת אבנים
יגאל כהן:
 גנבו אותה
גלעד קריב:
באיזה אזור, באיזה תוואים?
יגאל כהן:
כביש 55 לכל האורך שלו נעלמה הגדר תוך חודש
שמעון סולומון:
אוקיי, תודה רבה
שמעון סולומון:
     חבר הכנסת רם בן ברק
רם בן ברק:
תודה רבה אדוני היושב-ראש
רם בן ברק:
 אין ספק שהמציאות ביהודה ושומרון היא מציאות בעייתית, קשה, ואין ספק שהתושבים נמצאים תחת איום ולצערי הרב גם נפגעים והיו לנו הרבה מאוד נרצחים בפיגועי טרור נתעבים
רם בן ברק:
 שילמנו כמדינה מחיר מאוד מאוד כבד על החיים שלנו ביהודה ושומרון ולא רק, גם בתוך הארץ
רם בן ברק:
     אחרי שאמרתי את כל זה אני רוצה להגיד שבסופו של דבר אנחנו מדינת חוק
רם בן ברק:
 אנחנו מדינה שפועלת על פי החוקים הבין-לאומיים כל עוד אנחנו רוצים להיות חלק מהעולם הנאור והמערבי שאנחנו גאים להיות חלק ממנו, שיש בו זכויות אדם ואפשר להעניש אנשים שעושים פעולות, אבל עונשים קולקטיביים הם מחוץ לתחום כמובן
רם בן ברק:
 אתה לא מעניש אנשים שלא עשו שום דבר על משהו שמישהו אחר עשה
רם בן ברק:
 הבעיה שלנו זה שיש לנו חוסר אדיר בכוח אדם והצבא פרוס
רם בן ברק:
 יעידו על זה גם אנשי הצבא כאן
רם בן ברק:
 אנחנו פוגעים באימונים ובכשרות של צה"ל למלחמה בגלל החוסר בכוח אדם שנמצא רובו ככולו ביהודה ושומרון
רם בן ברק:
      אנחנו נמצאים בשני דיונים במקביל
רם בן ברק:
 מצד אחד יש דיון על פטור גורף לאוכלוסיות שלמות לא לשרת בצבא
רם בן ברק:
 מצד אחד יש תנועה שלמה שרוצה שנשים לא ישרתו בצבא, ומצד שני אנחנו לוקחים את מיטב הלוחמים שלנו ואת מיטב הכוחות שלנו בשביל לעשות פעולות של שיטור ושמירה על צירים ביהודה ושומרון, וזה הכרחי, אין לנו ברירה אחרת
רם בן ברק:
      אני חושב שהנשק והאכיפה חייבת להישאר בידי כוחות הביטחון ולא בידי אזרחים פרטיים
רם בן ברק:
 אני חושב שהדרך למנוע את אותם אירועים קשים ביהודה ושומרון זה להכשיר כוחות רבים יותר שיהיו, אבל זה בלתי אפשרי
שמעון סולומון:
שהם מה?
רם בן ברק:
שיהיה יותר נוכחות בצירים, יותר נוכחות
גלעד קריב:
אין סד"כ
גלעד קריב:
 הסד"כ שלך מתוח
גלעד קריב:
 אם היו עוד גדודים למשימת אבטחת יישובים ואבטחת צירים, בבקשה, אבל פה בוועדה אישרנו הארכה או חריגה בימי המילואים של מילואימניקים שגם ככה לא מתאמנים
גלעד קריב:
       << יור >>
שמעון סולומון:
צריך להבין, בסוף התושב צריך ביטחון
שמעון סולומון:
 לא מעניין אותו כרגע מאיפה זה יגיע
שמעון סולומון:
 נכון, יש מגבלות, אבל בסוף אנחנו צריכים להבין שיש כאן תושבים של כמעט חצי מיליון איש שנמצאים ביהודה ושומרון והם מרגישים חסרי ביטחון בכל רגע נתון שהם יוצאים, לכן לזה צריך לתת פתרון
רם בן ברק:
יש היום פטור של עשרות אלפי צעירים בגיל גיוס שאינם מתגייסים
רם בן ברק:
 יש היום פטור גורף לנשים לא להתגייס
רם בן ברק:
 אי אפשר להחזיק את המקל בשני הצדדים
רם בן ברק:
 אי אפשר מצד אחד להגיד שצריכים עוד ועוד צבא
רם בן ברק:
 מצד שני הצבא צריך להיות מוכן למלחמה, ואנחנו לא רוצים לחזור על מה שהיה ב-2006 שהגענו למלחמת לבנון לא מוכנים כי הצבא היה צבא השיטור הכי טוב בעולם אבל הוא שכח איך מעלים טנק על רמפה, לכן צריכים ללכת למהלך שיובל כאן בוועדה, בוועדת חוץ וביטחון, לגיוס של אנשים ולראות איך מתגברים את הצירים גם באנשים שיש להם היום פטור
שמעון סולומון:
 חבר הכנסת בועז ביסמוט
בועז ביסמוט:
שלום לכולם, לא צריך לערבב את הכול
בועז ביסמוט:
 אני מבין שעכשיו נושא הגיוס הוא הפך להיות הנושא בכותרות
בועז ביסמוט:
 אני רואה בשלטי חוצות
בועז ביסמוט:
 עברנו מהרפורמה לגיוס, הכול בסדר, אבל יש פה נושא אחד שנקרא יהודה ושומרון ותושבים שנמצאים פה, ראשי רשויות, אנשים שאגב אני מברך אותם קודם כל על הימצאותם איתנו היום בוועדה, אבל בכלל על המקום שבו הם מתגוררים
בועז ביסמוט:
 למען הפרוטוקול צריך גם להבהיר היטב שכאלה כאן בוועדה שמעבירים ביקורת על דברים שנשמעים, מלכתחילה הימצאותם של התושבים הקדושים והיקרים האלה במקום הזה, גם כן מבחינתם לא מקובל, לא רצוי, אז צריך שזה ייאמר
בועז ביסמוט:
 הדאגה שלך זה בכלל יותר מהכבישים עצמם, מהנוכחות שלהם במקום ואתה צריך להודות בכך
בועז ביסמוט:
אני חושב שכן
שמעון סולומון:
חברים, כדי שבאמת נספיק, אני מבקש שכל חבר כנסת ידבר שלוש דקות
גלעד קריב:
אדוני היושב-ראש, אני מציע שחבר הכנסת ביסמוט גם ידבר בשמי
גלעד קריב:
 תן לו את הזמן שלי וכשהוא יסיים להציג את עמדותיו הוא יציג את עמדותיי
בועז ביסמוט:
הנוכחות שלהם שם מפריעה לך
הר מלך:
נכון, זה נקודת המוצא
בועז ביסמוט:
רוב תושבי ישראל חושבים שזה מאוד חשוב
בועז ביסמוט:
 מאחר והנוכחות שלהם חיונית בכלל למדינה עצמה, לעתיד שלנו, ומה שהם עושים זה דבר שהוא יותר ממבורך, ואני אפילו גם יכול להגיד את זה כאן בצורה הכי פתוחה, שאם לא הייתי מתגורר במרכז וצריך הייתי לבחור, אז יש פה נציג מקרני שומרון וגיליתי עניין רב
גלעד קריב:
למה שלא תעבור?
בועז ביסמוט:
אגב, אני אזמין אותך
בועז ביסמוט:
 אני אקח אפילו בית דו משפחתי
בועז ביסמוט:
 אני אשמח שתהיה שם
בועז ביסמוט:
      לא יתכן שכאשר תושב תל אביב רוצה לנסוע לבקר את החבר שלו בקרני שומרון, נניח את הרב דוד בן ניסן או את החברים שלו, את שילה אדלר בעלי, נגיד החברים שלי שם, וחברים מתל אביב לא מצטרפים אליי לנסיעה כי הם חוששים
בועז ביסמוט:
 לא יתכן
בועז ביסמוט:
 באותה מידה שאתה נוסע בביטחון מתל אביב לפתח תקווה או לרמת גן, עד כמה שאפשר, כך צריך להיות, שאנשים נוסעים מתל אביב לעלי בצורה בטוחה כי זה אדמתנו, זו ארצנו, זה שלנו ואנחנו מחויבים לתושבי המקום
בועז ביסמוט:
 אני רק רוצה להזכיר, לפני 20 שנה אם היינו מדברים על חצי מיליון מתיישבים, הייתם אומרים שאני פשוט מטורף
בועז ביסמוט:
 היום זו המציאות, זו מדינת ישראל ואנחנו מחויבים לזה
בועז ביסמוט:
      דבר אחרון
בועז ביסמוט:
 שמעתי שזה כמובן מדינת חוק
בועז ביסמוט:
 מי אמר לעבור על החוק? הם עברו על החוק? מבחינתי הם לא עברו על החוק
בועז ביסמוט:
 הם אזרחי ישראל
בועז ביסמוט:
 יותר מזה אני אגיד, אנחנו בית המחוקקים
בועז ביסמוט:
 בית המחוקקים פה גם כדי לתקן דברים, אם יש דבר שהוא פגום, ולבוא לקראתם עד כמה שאפשר
בועז ביסמוט:
 לבוא לקראתם זה לבוא לקראתנו
רם בן ברק:
נעביר פה חוק שאנשים שהם לא אזרחים ישראלים, מותר להעניש אותם ענישה קולקטיבית בחוק
שמעון סולומון:
בבקשה
שירה ליבמן:
שלום לכולם, שירה ליבמן, מנכ"לית מועצת יש"ע
שירה ליבמן:
 אני חושבת שבפורום כזה גדול לא נכון לבדוק ולבחון איזה פעולות ניתן לעשות כשאנחנו יוצאים מכאן בדרך הביתה שלנו
שירה ליבמן:
 זה צריך לעשות בדלתיים סגורות, בפורומים מקצועיים ויותר מצומצמים
שירה ליבמן:
 מה שחשוב להגיד בפורומים כאלה זה את התפיסה הכוללת
שירה ליבמן:
 אני לא חושבת שצריך להיות מומחה או איש ביטחון גדול בשביל להבין שאי אפשר לעשות אותו הפעולה ולצפות לתוצאה אחרת
שירה ליבמן:
 מה אנחנו צריכים להגיד יותר מזה? זה הכי טבעי בעולם
שירה ליבמן:
 בכל פעולה הכי פשוטה שאנחנו עושים כאנשים וכמנהלים וכמנהלי ארגונים, אנחנו לא יכולים לעשות את אותן פעולות ולצפות לתוצאה אחרת
שירה ליבמן:
 מה יותר ברור מהמציאות הזאת? כל הזמן בעלייה במשך תקופה ארוכה כל כך, יותר משנה
שירה ליבמן:
 אני חושבת אפילו יותר משנתיים
שירה ליבמן:
 גרף עולה גם בתאונות הדרכים, גם בפעולות פח"ע, עממיות, לא עממיות
שירה ליבמן:
 מה אכפת לי מההגדרות האלה? מה השאלה בכלל? כל בר דעת בוודאי סביב השולחן הזה, אנשי ציבור עם אחריות ציבורית, נבחרו בשביל זה
שירה ליבמן:
 מה צריך יותר מזה? אני לא מבינה את הדבר הזה
שירה ליבמן:
 מה זה הברבורים האלה והציניות הזאת שבעיניי היא מבזה את השולחן הזה
שירה ליבמן:
 זה מביך אותי כתושבת ישראל בעלת זכויות, מקיימת את כל החובות שלי
שירה ליבמן:
 הילדים שלי משרתים בצבא וגם מתים על הדרך או נפצעים על הדרך
שירה ליבמן:
 מה צריך יותר מזה? מה אנחנו מבקשים? אני בכלל לא מבינה את הצורה הזאת שבכאילו, באמתלה של נימוסים כאלה ואחרים אנחנו מדברים שטויות
שירה ליבמן:
 זה מביך אותי
שירה ליבמן:
 אנחנו צריכים להבין את גודל האחריות שיש לכל אחד מבעלי התפקידים סביב השולחן הזה
אריה כהן:
אני מציע לך להירגע בבקשה
שירה ליבמן:
אני אירגע
שירה ליבמן:
 זה כשאני רגועה
אריה כהן:
למרות שאני כאילו מהשטח עצמו
רם בן ברק:
רק שנבין, מי דיבר פה שטויות? לא הבנתי
שמעון סולומון:
מה ששירה אומרת, בסופו של דבר אותי לא מעניין מה הן הסיבות, מה הם האתגרים, מה הם הדברים
שמעון סולומון:
 אנחנו צריכים לתת תשובות כדי שחיי האזרחים ביהודה ושומרון יהיו סבירים
גלעד קריב:
כן, יש ויכוח על התשובות
שמעון סולומון:
נכון, בשביל זה אנחנו דנים וחושבים ביחד, מנסים לראות איך כוחות הביטחון, איך מי שאמון על הביטחון ביהודה ושומרון ייתן פתרון יצירתי, שונה ממה שהיה עד עכשיו כדי שהמציאות תהיה יותר טובה ממה שקיים
שמעון סולומון:
 זה לא שאנחנו לא מוקירים ומעריכים ומכבדים את מה שנעשה עד עכשיו, אלא על גבי זה
שמעון סולומון:
 גם אנוכי הייתי לוחם ביהודה ושומרון
שמעון סולומון:
 גם אנוכי עשיתי שנים על גבי שנים מילואים ואני מכיר את האתגרים שקיימים
שמעון סולומון:
 בסוף יש צורך בפתרון אחר, מדרגה נוספת של פתרון כדי לייצר מציאות אחרת, וזו הדרישה שלנו גם מצה"ל ומכוחות הביטחון שנמצאים שם
שמעון סולומון:
      חבר הכנסת קריב
שמעון סולומון:
 אשמח שזה יהיה שלוש דקות
שמעון סולומון:
 אנחנו צריכים לעבור לעוד נושא
גלעד קריב:
תראה, אם אנחנו דנים בחיי אדם, אז בוא נעשה דיון בחיי אדם
שמעון סולומון:
אתה צודק
גלעד קריב:
אם זה בשביל לעשות "וי" שעשינו דיון, אז בסדר, שלוש דקות
שמעון סולומון:
חבר הכנסת קריב, אני מצטרף אליך לכל מילה
שמעון סולומון:
 רציתי את הדיון הזה עוד לפני חודשיים ולא קיבלנו
שמעון סולומון:
 יש לנו כרגע לחצים ועניינים
שמעון סולומון:
 יש לנו שעה וחצי לשני נושאים
שמעון סולומון:
 אני מבקש
גלעד קריב:
אני אתמצת
גלעד קריב:
 אדוני, אני אומר שני דברים שמבחינתי הם טריוויאליים גם אם יהיו כאן חברי ועדה ואורחים שלא יקבלו אותם
גלעד קריב:
 האמירה הראשונה, אני לא נדרש לגילוי נאות
גלעד קריב:
 דעתי לגבי עתיד השליטה הישראלית על שטחי יהודה ושומרון ידועה
גלעד קריב:
 אני איש שמאל ציוני
גלעד קריב:
 כדרך אגב, במחשבה שלי, בכל הסדר מדיני כזה או אחר רוב האזרחים הישראלים שגרים היום מעבר לקו הירוק צריכים להישאר בביתם
גלעד קריב:
 אני לא חפץ בפינויים, ועדיין אני חושב שבהסתכלות האסטרטגית לטובת החזון הציוני והעתיד הציוני, ואני מבין שיש לנו בזה מחלוקת, אני חושב שבסופו של דבר הדרך היחידה להבטיח את החזון הציוני ועתידו זה פתרון שתי המדינות
גלעד קריב:
 אני אומר את זה מלכתחילה ויש לנו על זה מחלוקת
גלעד קריב:
      אחרי שאמרתי את זה אני כן מקווה שלמרות הוויכוח הנוקב בינינו, והוא ויכוח קשה ונוקב, תאמינו לי שאני לא אדיש לשאלת הביטחון שלכם, של הילדים שלכם, של אחינו ואחיותינו האזרחים הישראלים ביהודה ושומרון, והנתונים שמוצגים כאן הם נתונים קשים מאוד
גלעד קריב:
 אני בהחלט יכול לחשוב על הסיטואציה הזו שבה אם נוהגת עם ילדיה ברכב ומוטח בשמשת הרכב סלע
גלעד קריב:
 לא צריך להגיע לאירועים הנוראיים שחווינו בשבועות האחרונים
גלעד קריב:
 לא צריך להגיע או להזדעזע רק ממקרי הרצח הנוראיים
גלעד קריב:
 גם סיטואציה שבה אם או אב נוהגים את ילדיהם בדרך חזרה ממשפחה, מחוג, מחברים ומוטח סלע, צריכה להטריד את כולנו, ואני מוטרד מזה ואני בטוח שגם יתר חבריי לאופוזיציה מוטרדים
גלעד קריב:
     יש פה שאלה באמת אמיתית, מה אפשר לעשות בסיטואציה הזאת שיהיה אפקטיבי? וזה שורש הוויכוח
גלעד קריב:
 פה אני מבקש לבוא ולומר, אדוני יושב-ראש מועצת יש"ע, ענישה קולקטיבית מבחינתי היא מחוץ לתחום
גלעד קריב:
 היא לא אפקטיבית אבל חמור מכך, היא לא מוסרית והיא לא יכולה להלום את ערכיה של מדינת ישראל כמדינה יהודית ודמוקרטית
גלעד קריב:
 לא ענישה קולקטיבית ולא שינוי בנהלי ירי, ולהפוך את מתיישבי יש"ע לחלק מכוחות הביטחון במובן שהם יתחילו לרוץ בגבעות אחרי נערים או מבוגרים זורקי אבנים, כי בסוף זה גם ייגמר ביותר קורבנות ישראלים
שמעון סולומון:
חבר הכנסת קריב, אנחנו יודעים על מה לא כבר הרבה שנים
שמעון סולומון:
 מה כן?
גלעד קריב:
אני אומר לך שני דברים שצריך לעשות
גלעד קריב:
 הדבר האחד, אין ספק שצריך לפעול להגברת הנוכחות של כוחות הביטחון בצירים, ולכן אני אתקף את דבריו של חבר הכנסת רם בן ברק, אבל אני אומר מעבר לזה
גלעד קריב:
 בסופו של דבר השמיכה של צה"ל מתוחה ועוד מעט נקרעת
גלעד קריב:
 הממשלה הזו מעמידה תקציבים משמעותיים לטענתה לתגבור המשטרה
גלעד קריב:
 נחכה ונראה מה יהיה התצורה הסופית של התקציב
גלעד קריב:
 מדברים על משמר לאומי, כדרך אגב, שכבר הוקם במסגרת מג"ב
גלעד קריב:
 כרגע המהלכים של הממשלה מעכבים את התוכנית של המשמר הלאומי אבל בבקשה, בסופו של דבר תרחיבו את הכוחות שעומדים לרשות משטרת ישראל, כי הכוחות של הצבא כרגע, אין יותר כוחות
גלעד קריב:
 תגייסו עוד פלוגות מג"ב לצירים
גלעד קריב:
     יש עוד דבר אחד שלא תאהב לשמוע, אדוני היושב-ראש, אבל זה לא יעזור
שמעון סולומון:
אני רוצה פתרון
גלעד קריב:
אתה יודע מה הפתרון המשולב? כל עוד התאום הביטחוני עם הרשות הפלסטינית יתדרדר ויישחק, והוא הולך ונשחק מכיוון שהתיאום הביטחוני לא מלווה בשום שיג ושיח מדיני
גלעד קריב:
 לא יעזור לכם
שמעון סולומון:
הוא הולך ונשחק מסיבות רבות נוספות
גלעד קריב:
אחת מהן זה הנתק המתמשך ברמת הדרגים המדיניים, ולא יעזור
גלעד קריב:
 כל עוד אתם עומדים על כך שיהודים ופלסטינים צריכים לחיות כשתי אוכלוסיות - - - , היעדר הדיאלוג המדיני עם הרשות הפלסטינית הוא זה שמתבטא גם בעלייה התלולה בטרור הערבי
שמעון סולומון:
חבר הכנסת קריב, תודה רבה
שמעון סולומון:
 פתחתי ואמרתי, אנחנו לא עוסקים כרגע בסוגיה המדינית
גלעד קריב:
אז תמשיכו לעסוק - - הביטחוני, תתעלמו ממה שאומרים כל המומחים ואנחנו נקבל עוד ועוד טרור ואינתיפאדה שלישית
גלעד קריב:
 גם הנתק בין הדרגים הפוליטיים שלנו ושל הרשות הפלסטינית, אבל תמשיכו להיות עיוורים
בועז ביסמוט:
טוב שנתת לו
בועז ביסמוט:
 במשך שבע דקות הוא הסביר למה לשמאל הציוני או למפלגת העבודה יש ארבעה מנדטים
בועז ביסמוט:
 תודה רבה, קריב
גלעד קריב:
זו הציניות
בועז ביסמוט:
הסברת לנו למה יש לכם ארבעה מנדטים
גלעד קריב:
תאמר למה לא ביטלתם, ממשלת הימין את התיאום הביטחוני עם הרשות הפלסטינית? אתם רק חושבים שאפשר - - -
שמעון סולומון:
חבר הכנסת קריב, אני לא רוצה להגיע לקריאות
שמעון סולומון:
 זה ישיבה ראשונה שאני מנהל, תן לי קצת - - -
הר מלך:
יש רק צד אחד בדיאלוג מדיני
גלעד קריב:
ממש לא נכון
שמעון סולומון:
אני אתן לך עוד רגע
שמעון סולומון:
 הנושאים הם גם שלובים
שמעון סולומון:
 זה לא שהם מנותקים
שמעון סולומון:
 הם מנותקים מבחינת אולי העניין של איך אנחנו מטפלים
שמעון סולומון:
 הנושא הבא שלנו הוא נושא של תאונות הדרכים בכבישים
שמעון סולומון:
      חברת הכנסת לימור הון הר מלך, בבקשה
הר מלך:
 אני קודם כל תושבת שבי שומרון
הר מלך:
 אני ממשפחות מגורשי חומש, צפון השומרון
הר מלך:
 נשמעו פה גם קצת קולות אחרים שמדברים באמת על לא להבחין ולא לשים בשני סלים את כל חלקי הארץ ואת יהודה ושומרון
הר מלך:
 אנחנו מדברים על ארץ ישראל השלמה והדבר הזה יישמע מעל כל במה
הר מלך:
 היום אני גרה בבית בשבי שומרון שצופה לבית שלי בחומש, צופה ומצפה
הר מלך:
 ברוך השם הצלחנו להעביר את התיקון הראשוני, השלב הראשון באמת בתיקון של החוק הדרקוני והמפלה הזה שרק יהודים לא יכולים להגיע ולהיות ולשהות ביישובי צפון השומרון
הר מלך:
 ממש להוסיף חטא על פשע
הר מלך:
     מעבר לזה שאני וילדיי חווים על בסיס יומי, אנחנו יודעים שהילדים שלנו יוצאים מהבית
הר מלך:
 לא יודעים אם חוזרים
הר מלך:
 יש לי ילדים נוהגים
הר מלך:
 אני נוסעת לבית, אין לי אבטחה
הר מלך:
 הרכב שלי אפילו לא ממוגן אבל אנחנו יודעים, זו הארץ שלנו, אנחנו צריכים להיות פה
שמעון סולומון:
אנחנו לא רוצים שהוא יהיה ממוגן
שמעון סולומון:
 אנחנו רוצים שיהיה ביטחון בלי שיהיה ממוגן
הר מלך:
בדיוק
הר מלך:
 אני רוצה להגיד כמה מילים על הציר הזה
הר מלך:
 כשגרנו בחומש אז באמת הציר היה ציר מאוד קשה והמח"ט אמר לבעלי, אנחנו נדאג לתחושת הביטחון שלכם, אז בעלי אמר משהו מאוד יפה שאני חושבת שהוא מבטא יותר מהכול את מה שאנחנו צריכים לדבר פה
הר מלך:
 הוא אמר, אנחנו נדאג לתחושה, אתם תדאגו לביטחון, וזה התפקיד שלכם, לכן אני התעקשתי גם לשמוע איך אתם מסבירים את העלייה
הר מלך:
 הרי צריך להיות לזה הסברים, כי אם לא נבין את הסיבה, אז איך אנחנו נוכל לטפל בזה? איך אנחנו נוכל להתקדם לשם?      הדברים שאמר חבר הכנסת גלעד קריב, אז אני חושבת, אנחנו רואים את הדברים הפוך לגמרי, הפוך בתכלית, כי מה שאתה חושב שיכול לייצר הפחתה, אני חושבת שיכול לייצר בדיוק ההיפך ויכול להעצים ולחזק את האויבים שלנו ואת אלה שמבקשים לכלותינו
הר מלך:
      אני הייתי רוצה להתייחס לציר אלון, הנושא של הטרור המושתק
הר מלך:
 במהלך כל החודשים האחרונים של המושב האחרון מידי שבוע הבאתי את אותם פיגועים שמשום מה לא מפרסמים אותם, לא מדברים עליהם
הר מלך:
 יש איזה מגמה להגיד, הכול בסדר או לא הכול בסדר אבל לא כל כך נורא, אז כן נורא
הר מלך:
 אני רוצה שהדבר הזה יישמע
הר מלך:
 דרך אגב, כדי להשיג נתונים שבועיים על המצב של הטרור בכבישים אתם לא יודעים איזה סלטות עשיתי, כי שם זה מושתק ושם זה מושתק
הר מלך:
 אחד המח"טים אומר לי, תקשיבי, יש לי בעיה לתת לך את הנתונים כי ככה
הר מלך:
 אוקיי, אבל אני רוצה לדבר על ציר אלון
הר מלך:
      בחצי שנה אחרונה ציר אלון מדמם
הר מלך:
 לא מדברים איתנו
הר מלך:
 יש עלייה על בסיס יומי
הר מלך:
 זריקות אבנים, אני כבר לא סופרת את זה
הר מלך:
 אנחנו מדברים על מטעני צינור
הר מלך:
 יום חמישי שעבר, שלושה מטעני צינור, אחד מהם בתוך הבודקה של החיילים
הר מלך:
 לפני שנה בדיוק משפחה שניצלה ממטען כזה
הר מלך:
 עולה על מטען כזה, בנס, בניסי ניסים
הר מלך:
 לפני חמישה חודשים אותו הדבר
הר מלך:
      ביום שישי השתתפתי בתפילה והפגנת מחאה שעמדו שם תושבים ואמרו דיי, לא רוצים להיות ברווזים במטווח
הר מלך:
 אני מדברת עם הקצינים שנמצאים שם ואני אומרת להם, תשימו מחסום
הר מלך:
 שיהיה פה מחסום
הר מלך:
 הם אומרים, יש לנו הוראה שלא יהיה פה מחסום
הר מלך:
 אתם רואים, הציר מדמם
הר מלך:
 לא תחשבו שיש לזה משמעויות? הדבר הזה, דרך אגב, אני לא פגשתי אותו פה
הר מלך:
 גם בכבישי הבקעה אנחנו פוגשים אותו
הר מלך:
 גם אנחנו פוגשים אותו בכבישי בנימין
הר מלך:
 אנחנו פוגשים את זה בכל מקום
הר מלך:
 אזרחי ותושבי יהודה ושומרון הם אזרחי המדינה לכל דבר ועניין
הר מלך:
 לצערי הרב יש מי שחושב שהם לא צריכים להיות שם, אז עכשיו אולי נמצא להם איזה פתרונות כאלה ואחרים
גלעד קריב:
יש מישהו שחושב שהם לא תושבי המדינה?
שמעון סולומון:
חבר'ה, זה דיון ראשון בנושא
שמעון סולומון:
 אנחנו כמובן נקיים עוד דיונים בוועדה הזו
הר מלך:
לצערי יש כאלה שלא מתייחסים
שמעון סולומון:
אנחנו נוגעים בנושאים כאן, מנסים להנכיח סוגיות כואבות ומאוד משמעותיות
שמעון סולומון:
 יש צורך בחשיבה ושינוי פרדיגמה
הר מלך:
דרך אגב, זה הציר שבעלי נרצח בו, באותה נקודה
שמעון סולומון:
כואב
שמעון סולומון:
 יש צורך בהחלט בשינוי פרדיגמה ושינוי נהלים כדי שהמציאות תהיה אחרת
גלעד קריב:
אין ספק שצריך פרדיגמות אחרות
גלעד קריב:
 זה נכון
שמעון סולומון:
אני לא מחכה לאישור עכשיו, אני רק אומר
גלעד קריב:
הפרדיגמה של הממשלה הנוכחית עדיין לא עובדת
שמעון סולומון:
 אני מניח שהדברים שלובים
שמעון סולומון:
 הם שני נושאים שונים אבל הם שלובים בסופו של דבר ביחס ליהודה ושומרון
שמעון סולומון:
 בכל מה שקשור לתאונות הדרכים, בכלל נסיעה ביהודה ושומרון כרוכה גם בסוגיה של תאונות דרכים ואיך אנחנו מטפלים ואיך אנחנו בכלל מייצרים תנאים ותוואים שהם מתאימים לכמות התושבים, לכמות הרכבים וכן הלאה
הר מלך:
גם התנהלות הנהיגה
הר מלך:
 ממש אנחנו חיים במערב הפרוע
שמעון סולומון:
אנחנו תיכף נשמע נתונים
יגאל כהן:
יש את המצגת שהכנו ויש את הסרטונים
שמעון סולומון:
בוא נעשה סרטון, ואחר כך גם נתונים מהממ"מ
גלעד קריב:
של מי הסרטון, אדוני?
יגאל כהן:
של עמותת אור ירוק
יגאל כהן:
 זה מציאות יום-יומית
יגאל כהן:
      (הקרנת סרטון)
שמעון סולומון:
מערב פרוע
יגאל כהן:
כן, זה קצת יותר חמור מזה
יגאל כהן:
 אם יש אפשרות להעלות את הבחור עם האופנוע
יגאל כהן:
 זה דוגמה לתושב שלי שנוסע לעבודה
יגאל כהן:
 באזור המשתלות רכב מחליט שהוא חוצה פס לבן
יגאל כהן:
 זה תאונה, חמישה הרוגים מה שראיתם כרגע, צומת עזון, שני ילדים פלסטינים
יגאל כהן:
 תסתכלו על האופנוע שנוסע לפניו
יגאל כהן:
 הרכב פשוט נכנס בו, מפרק אותו
יגאל כהן:
 ראיתם אותו עכשיו עף באוויר? עכשיו תסתכלו מה הרכב הפלסטיני עושה
יגאל כהן:
 נורא נחמד, זה בערך 300 מטר מהכניסה לקלקיליה
יגאל כהן:
 הבחור שוכב על הרצפה
יגאל כהן:
 תסתכלו מה הוא עושה
יגאל כהן:
 הסיכוי שמישהו יתפוס אותו הוא אפס, כי יש לו מספר זיהוי פלסטיני ואין קשר בין המספר של הרכב, תיכף אנחנו נדבר על בהרחבה
יגאל כהן:
 אם אתם רוצים לראות גם מה היה אתמול, אז התאונה של אתמול
יגאל כהן:
 זה כביש נחל כנא
יגאל כהן:
 על אותו רעיון
יגאל כהן:
 הכבישים הם לא סלחניים
יגאל כהן:
 אין שוליים כדי לברוח, ראיה שואפת לאפס
יגאל כהן:
 תסתכלו עכשיו על הרכב שבא ממול
יגאל כהן:
 הוא נכנס לתוכו ופירק אותו
יגאל כהן:
 כשאני מגיע היום לפה, דרך אגב, אז אני אחרי שיש לנו הרוג מול היישוב מ-04:30 בבוקר ועוד שמונה פלסטינים פצועים ועוד פצוע ישראלי
יגאל כהן:
 אם ניכנס למצגת אז אנחנו נעשה את זה בצורה שיטתית יותר, ברשותכם
שמעון סולומון:
קשה מאוד לראות את המערב הפרוע הזה
יגאל כהן:
זה יותר מורכב כשרואים את המספרים
שמעון סולומון:
אז בואו קצת נקבל נתונים מספריים
שמעון סולומון:
 ד"ר נורית יכימוביץ כהן
נורית יכימוביץ כהן:
תודה ליושב-ראש
נורית יכימוביץ כהן:
 נורית, מרכז המחקר והמידע של הכנסת, ראש תחום ביטחון פנים
נורית יכימוביץ כהן:
 אני אציג כמה מהנתונים והממצאים שכתבנו במסמך מלפני בערך שנה, נכתב לבקשת חברת הכנסת אורית סטרוק
נורית יכימוביץ כהן:
 המסמך מתמקד בסוגיות בתחבורה ובאכיפת עבירות תעבורה ביהודה ושומרון
נורית יכימוביץ כהן:
 בדרך כלל אנחנו בתור ממ"מ מחפשים בתור התחלה את הנתונים
נורית יכימוביץ כהן:
 במקרה הספציפי שלנו הנתונים לא מלאים, נתונים בעייתיים, והסיבה העיקרית לזה היא בגלל תאונות דרכים שבהם מעורבים פלסטינים בלבד
נורית יכימוביץ כהן:
 הנתונים של המשטרה קרובים למלאים במה ככל שמדובר בתאונות של ישראלים עם ישראלים או ישראלים עם פלסטינים
נורית יכימוביץ כהן:
 כשמדובר בתאונות של פלסטינים בלבד אין מידע, ומדובר פה בעצם באוכלוסיות של מיליוני פלסטינים ביהודה ושומרון
נורית יכימוביץ כהן:
 גם אנחנו לא יודעים בדיוק כמה
נורית יכימוביץ כהן:
      הנתונים האלה החלקיים עלולים אפילו להיות מעוותים ומטעים
נורית יכימוביץ כהן:
 בכל זאת אני אזכיר שבין כלל התאונות בישראל שיעור התאונות הקטלניות הוא 3% וביהודה ושומרון שיעור התאונות הקטלניות של ישראלים בלבד הוא 5%, כלומר יותר
נורית יכימוביץ כהן:
 שיעור התאונות הקטלניות של פלסטינים בלבד הוא 14% אבל כאמור, יכול להיות שהנתונים האלה הם מטעים
נורית יכימוביץ כהן:
 בכל מקרה יש הרבה תאונות קטלניות ביהודה ושומרון
שירה ליבמן:
זה נתונים חסרים כי הפגיעות היחידות שנספרות זה פלסטינים שמסיבות כאלה ואחרות נרשמים
נורית יכימוביץ כהן:
נכון
שירה ליבמן:
רוב התאונות לא נרשמות
נורית יכימוביץ כהן:
רוב התאונות לא נרשמות
נורית יכימוביץ כהן:
 ככל הנראה זה בגלל שמשטרת ישראל לא חוקרת תאונות של פלסטינים בלבד
נורית יכימוביץ כהן:
 לנתונים החלקיים יש השלכות על המדיניות
נורית יכימוביץ כהן:
 דבר ראשון הנתונים החלקיים מפריעים להגדיר כמו שצריך מה הם כבישים אדומים, כלומר איפה נדרשת אכיפה משטרתית מוגברת
נורית יכימוביץ כהן:
 דבר שני, הנתונים הלא מלאים האלה מפריעים להגדיר היטב מה הם מוקדי סיכון, כלומר כבישים שבהם נדרשת פעילות עתירת תקציב כמו שיפוצים, בנייה ותיקונים של מפגעים בטיחותיים
נורית יכימוביץ כהן:
 זה לגבי הנתונים הלא מלאים
נורית יכימוביץ כהן:
     עכשיו כמה מילים על עבירות תעבורה, דוחות וקנסות
נורית יכימוביץ כהן:
 אחד המאפיינים של נהגים פלסטינים בקשר עם השלטונות הישראלים זה שמשטרת ישראל לא מכירה את הפרטים האישיים של נהגים פלסטינים
נורית יכימוביץ כהן:
 הכתובת שלהם לא ידועה לשלטונות ובעצם הפלסטינים מקבלים את הדוחות שלהם רק במסירה ידנית
נורית יכימוביץ כהן:
 אחת ההשלכות של זה היא שבעצם אין בכבישי יהודה ושומרון אכיפה באמצעות מצלמות
נורית יכימוביץ כהן:
 אמנם אפשר לאתר למשל נהגים עבריינים ישראלים ואז כן היה אפשר להתקין מצלמות, אבל כדי למנוע אכיפה בררנית הוחלט פשוט לא להתקין מצלמות ולא לאכוף באמצעותן, אז כל האמצעי הזה - - -
שמעון סולומון:
גם אם יהיה מצלמות, מה זה יעזור אם אנחנו לא יודעים להגיע אליהם?
נורית יכימוביץ כהן:
לנהגים הפלסטינים לא יודעים להגיע
נורית יכימוביץ כהן:
 לנהגים הישראלים כן יודעים להגיע אבל כמו שאמרתי, כדי למנוע אכיפה בררנית אין מצלמות